## Metrovalencia amplia el servici nocturn del divendres de la línia 3 amb motiu de les festes de Massamagrell

*** Els trens especials previstos circularan entre l’estació d’esta localitat de l’Horta Nord i Avinguda del Cid
* El dispositiu se suma als trens i tramvies del servici nocturn dels caps de setmana de ‘A la Lluna de Metrovalencia’**

Ferrocarrils de la Generalitat Valenciana (FGV) ampliarà el servici nocturn del divendres de la línia 3 de Metrovalencia (Rafelbunyol-Aeroport) amb motiu de la celebració de les festes de Massamagrell.

La resta de línies de metro i tramvia prestaran servici als usuaris fins prop de les tres hores de la matinada, hora de pas pel centre de València, gràcies a l’oferta nocturna ‘A la Lluna de Metrovalencia’ que funciona els divendres, dissabtes i vespres de festius.

El dispositiu especial previst en la línia 3 comptarà amb circulacions addicionals al servici nocturn en el tram comprés entre les estacions de Massamagrell i Avinguda del Cid.

En concret, els trens que reforçaran el servici nocturn habitual del cap de setmana eixiran de Massamagrell cap a Avinguda del Cid a les 1:55 hores, 2:20 hores i 3:15 hores.

Tots els usuaris que vullguen ampliar la informació d’horaris i freqüències d’este servici poden consultar la pàgina web de [Metrovalencia](http://www.metrovalencia.es/), el telèfon gratuït d’informació i atenció al client 900 46 10 46, així com en l’*app* oficial, @metrovalencia i en facebook/metrovalencia.fgv.

Fecha: 02/10/2024